hu hu hu ga nl sl hu de hu hu hu hu hu hu hu hu hu hu hu hu ca hu hu hu hu en hu hu hu hu hu en en hu hu en hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu is hu hu it hu hu ta hu hu hu hu hu hu hu hu hu hu hu hu ga nl sl hu de hu hu hu hu hu hu hu hu hu hu ca hu hu hu hu en hu hu hu hu hu hu hu
A ŠKODA AUTO felel világszerte a Volkswagen Csoport MQB-A0 globális platformjáért — Végh Autóház Kft.
A ŠKODA AUTO felel a Volkswagen Csoport meglévő MQB-A0 globális platformjának fejlesztéséért.
Ezt a konszern márkái közé tartozó ŠKODA és Volkswagen alkalmazza majd olyan belépő szintű modellek fejlesztéséhez, amelyek a nagy növekedési potenciállal bíró térségekben - mint például India, Oroszország, Afrika, a délkelet-ázsiai országok és a latin-amerikai régió - szerepelhetnek sikerrel. Miután a ŠKODA adaptálta az MQB-A0-IN platformot az indiai piacra, a cseh autógyártó most először felel egy globális platform kialakításáért. A ŠKODA az egyes régiókban történő sikeres megvalósítás érdekében építhet magasszintű fejlesztési szakértelmére, az összetett konszern projektek koordinálásának képességére és a belépő szintű modellek szegmensében szerzett tapasztalatára.
Thomas Schäfer, a ŠKODA AUTO vezérigazgatója így nyilatkozott : "Felelősséget vállalva az MQB-A0 globális platformért, a ŠKODA AUTO most először felel egy platform világszintű fejlesztéséért. Fejlesztési szakértelmünket felhasználva még komolyabb felelősséget veszünk magunkra a Volkswagen Csoporton belül és ezzel egyidejűleg megerősítjük a ŠKODA AUTO főhadiszállásának szerepét, amely így egy kiemelt európai fejlesztőközpont marad a konszern számára. Meggyőződésem, hogy az MQB-A0 globális platformnak köszönhetően számos új ügyfelet nyerhetünk és tovább erősíthetjük a Csoport helyzetét a belépő szintű modellek szegmensében."
Ralf Brandstätter, a Volkswagen igazgatótanácsának elnöke elmondta : "Átfogó platform stratégiánk révén elértük azt a méretgazdaságosságot, amely lehetővé teszi, hogy ügyfeleinknek világszerte a legkorszerűbb technológiát és kiemelkedő minőséget kínáljunk, versenyképes áron. Erre építve a konszern nagy darabszámot felmutató márkái, a Volkswagen és a ŠKODA gyorsan képesek olyan termékeket kiszállítani ügyfeleiknek, amelyek egyedülállóak a nagy darabszámú szegmensben. A ŠKODA márka jelentős tapasztalattal rendelkezik a belépő szintű modellek világában és ideális pozícióból vághat neki a Volkswagen Csoporton belül az MQB-A0 globális platform sikeres világszintű továbbfejlesztésének. Ily módon olyan együttműködés jön létre, amely révén tovább nőhet a jövedelmezőség a nagy darabszámban készülő modellek szegmensében."
Johannes Neft, a ŠKODA AUTO igazgatótanácsának a műszaki fejlesztés területéért felelős tagja hozzátette : "Fejlesztő csapatunknak mélyreható ismeretei vannak a belépő szintű modellek szegmenséről. Ezzel a tudással a hátunk mögött vágunk neki az MQB-A0 globális platform fejlesztési munkáinak. Számunkra ez hatalmas elismerés, ugyanakkor komoly motiváció is, hogy sikerre vigyük a projektet. Erre a platformra számos új modell épül majd, amelyek személyreszabott megoldást kínálnak az eltérő régiók különböző ügyféligényeire."
Az MQB-A0 globális platformot világszerte használják és a belépő szintű szegmenseken belül a belsőégésű motorral szerelt új modellek alapjául szolgál. Területileg a fókuszban India, Latin-Amerika, Oroszország, Afrika és a délkelet-ázsiai országok állnak, ahol a belépő szintű szegmensek kiemelkedően fontosak és amelyek ezzel együtt további növekedési lehetőségeket is kínálnak.
ŠKODA AUTO : magas szintű fejlesztési szakértelem, sok évnyi tapasztalat a belépő szintű szegmensek terén
A Volkswagen Csoport bízik a ŠKODA AUTO magas szintű fejlesztési szakértelmében és sok évnyi tapasztalatában, amelyet az árérzékeny belépő szintű modellek szegmensében szerzett. A cseh autógyártó jelenleg India, Oroszország és Észak-Afrika régiójáért felel a Volkswagen Csoporton belül. Június elejétől az indiai Pune kerületben található Chakan város üzemében indult útjára a KUSHAQ modell sorozatgyártása. Ez az első sorozatgyártású modell, amely a moduláris keresztmotoros platform MQB-A0-IN változatára épült. Ezt a változatot a ŠKODA kifejezetten az indiai piachoz igazítva fejlesztette. A platform további Volkswagen és ŠKODA modellek alapjául is szolgál majd. A középtávú tervek között szerepel a KUSHAQ modellnek más feltörekvő piacokra történő bevezetése is. A második modell is már rajtra készen áll és még ebben az évben bemutatkozik.
Még több magasan képzett szakember a ŠKODA márkánál
A ŠKODA márkának még több, magasan képzett szakemberre lesz szüksége az MQB-A0 globális platform munkáihoz, különösképpen a műszaki fejlesztés területén. Míg néhányan más pozíciókból csatlakoznak a projekthez, a többség új dolgozóként érkezik a vállalathoz.
Az MQB-A0 globális platform fejlesztésének felvállalásával a cseh autógyártó fontos lépést tesz afelé, hogy - a "NEXT LEVEL - ŠKODA STRATEGY 2030" stratégia részeként - hosszú távon vezető európai autógyártóvá váljon India, Oroszország és Észak-Afrika térségében.
Újdonság a Škodától 2022.09.04.
Újdonság a Škodától 2022.09.04.
A ŠKODA AUTO bemutatja új márkaarculatát és gyorsítja elektromos offenzíváját
Újdonság a Škodától 2022.09.01.
Közlekedik a család: egy új ŠKODA FABIA modellért versengtek idén a magyar családok
Újdonság a Škodától 2022.08.31.
A ŠKODA bemutatta a VISION 7S első dizájnrajzait
Hírlevelünkkel rendszeresen információkat kap autókereskedésünkről és exkluzív ajánlatainkról.
A megadott adatok hibásak. Próbálkozzon újra.
Sajnos a hírlevél regisztrációval kapcsolatosan probléma merült fel. Kérjük, próbálkozzon újra később.
El kell fogadnia az adatkezelési irányelveket.
Hozzájárulok ahhoz, hogy az általam megadott személyes és nem személyes adatok a Végh Autóház a Adatvédelem alapján automatikusan feldolgozásra kerülhetnek. Az adatokat kizárólag hírlevelek küldése céljából tároljuk és harmadik félnek nem adjuk át.
Küldünk Önnek egy levelet, amely tartalmaz egy megerősítő hivatkozást, melyet el kell fogadnia a regisztráció véglegesítéséhez.
Szerviz: +36 30 544 4421 Értékesítés: +36 30 758-37-78